3. naloga

Narišite ERD za podatkovno bazo, ki jo bodo uporabljali zdravniki. Zdravnik želi beležiti podatke o bolniku: davčno število ime, priimek, naslov in datum rojstva. Nekateri (vendar ne vsi) bolniki so tudi dodatno zdravstveno zavarovani. V tem primeru beležimo tudi podatke o zavarovalni polici (št. police, datum sklenitve in datum veljavnosti police ter vrsto zavarovanja) in o zavarovalnici (ime, naslov). Zdravnik mora beležiti vsak obisk bolnika v ordinaciji, pri tem predpostavimo, da na en dan ne bo več obiskov določenega bolnika. Pri vsakem obisku bolnika, zdravnik hrani svoje ugotovitve (simptomi, ugotovljeno diagnozo ali neko drugo besedilo). Zdravnik beleži tudi kronologijo izdajanja receptov za bolnika. Za vsak izdan recepti zabeleži katero zdravilo je predpisano, količino in predpisano porabo tega zdravila (število kosov zdravila in obdobje (dan/teden/mesec). Pri enem obisku zdravnika bolnik lahko dobi tudi več zdravil. Podatki o zdravilih so ime zdravila, proizvajalec, kategorija bolezni, ki jo zdravilo zdravi in oznaka liste za zdravila (brezplačna / delna participacija / doplačilo). Opomba: zdravnik želi imeti popoln pregled nad vsemi podatki o posameznem bolniku (vsi obiski, vse diagnoze, vsi recepti, vsa zdravila).

Storite naslednje:

* Narišite entitetno relacijski diagram, iz katerega naj bodo vidni vsi entitetni tipi, atributi, ključi in števnosti razmerij.
* Kreirajte SQL skripte za bazo MySQL in Firebird.

4. naloga

Po naročilu Ljubljanske opere želimo izdelati sistem, ki bo uporabnikom omogočal:

Predstavitev repertoarja, ki ga pripravljajo, na katerem so lahko različne predstave (opere, baleti, …). Za vsako predstavo beležimo ime avtorja, ime predstave, zvrst in režiserja.

Za vsakega solista hranimo njegovo predstavitev (ime, priimek, kratek življenjepis vsakega posebej). Sistem naj omogoča tudi predstavitev časovne izvedbe programa (katera predstava se bo izvajala kateri dan) in v kateri zasedbi. Opomba: na en dan je lahko tudi več predstav, vendar ne ob isti uri! Za vsakega umetnika hranimo tudi v kateri vlogi nastopa v operi. Predstava ima le enega režiserja, vendar ima več drugih umetnikov, ki nastopajo pri izvedbi predstave. V eni operi je več vlog, kjer nastopa več pevcev, vsak pevec ima lahko največ eno vlogo v operi.

Storite naslednje:

* Narišite entitetno relacijski diagram, iz katerega naj bodo vidni vsi entitetni tipi, atributi, ključi in števnosti razmerij.
* Kreirajte SQL skripte za bazo MySQL in Firebird.

5. Naloga

Narišite ERD za spletno prodajo računalniške opreme. V modelu želimo hraniti proizvajalce računalniške opreme (ID, naziv, poreklo), računalniške komponente (ID, naziv, opis, cena) ter iz že sestavljenih računalniških kompletov (IDkompl, naziv, opis, cena). Pri tem velja, da je komplet sestavljen iz več različnih komponent (CPE, grafična kartica, RAM, itd.), neka komponenta pa se lahko nahaja v različnih kompletih. Proizvajalec lahko izdeluje več računalniških komponent, ena komponenta pa pripada natanko enemu proizvajalcu. Stranke (EMSO, Ime, Priimek, GSM, Email) lahko opravijo nakupe preko naše spletne trgovine. V primeru nakupa hranimo račun, ki vsebuje številko računa, datum nakupa, ime in priimek stranke, način plačila ter postavke računa. Postavka računa predstavljava artikle, ki jih stranka naroči in je sestavljena iz številk artiklov, njihovih kosov, ter morebitnega popusta. Stranka naj ima na voljo več načinov plačila (npr. gotovina, kartica, PayPal, BTC, ipd.), posamezen račun lahko poravna le na en izbran način. Izdelajte in preverite model ter generirajte skripto za MySQL in Firebird SUPB.

Storite naslednje:

* Narišite entitetno relacijski diagram, iz katerega naj bodo vidni vsi entitetni tipi, atributi, ključi in števnosti razmerij.
* Kreirajte SQL skripte za bazo MySQL in Firebird.

***Modele (datoteke \*.mwb) shranite v svoj nabiralnik.***

***Nedokončane modele rešite doma in jih oddate najkasneje 6 dni po končani vaji, v nabiralnik učitelja, pri katerem ste imeli vaje.***