# *Spletne aplikacije Vaja13*

|  |
| --- |
| ***Teme:***   * ***Posredovanje, branje podatkov*** * ***GET*** * ***Forma – input text, radio, submit, reset*** |


**Naloga 1**

Ustvarite formo za vnos naslednjih podatkov:

* ime dijaka
* priimek dijaka
* program, ki ga obiskuje: gimnazija | srednja strokovna šola | drugo. /\* možna je le ena izbira \*/

Na formi ni opcijskih podatkov, torej uporabnik mora vpisati ime in priimek in izbrati program!

Pri izdelavi forme obvezno uporabite kombinacijo vnosnih polj tipa text in radio. Forma naj ima gumb za pošiljanje podatkov in gumb za ponastavljanje vnosnih polj (glej sliko 1):



Slika 1 Obrazec

Če sta ime in priimek vpisana z veliko začetnico, naj se odpre spletna stran, ki v tekstovni obliki izpiše vpisane podatke:

*Ime in priimek: .....*

*Program: .....*

sicer naj se izpiše napačna (v rdeči barvi) in pravilna oblika imena in priimka, primer izpisa:

*Ime: Luka (luka)*

*Priimek: Novak (novak)*

*Program :…*


Preverjanje velike začetnice realizirajte s funkcijo.

**Naloga 2**

a) Napišite funkcijo **produkt**, ki izključno s pomočjo seštevanja izračuna in vrne produkt dveh celih števil **a** in **b**.

b) Napišite funkcijo **potenca**, ki izključno s pomočjo klicev funkcije **produkt** izračuna in vrne vrednost **ab**. Predpostavimo, da je podatek a katerokoli celo število, podatek b pa celo število >=0.

c) Ustvarite formo, ki omogoča vnos dveh naravnih števil (celih števil >=1) x in y. Forma ima še gumbe produkt, potenciranje in ponastavi (glej Sliko 2). Za računanje produkta in potence uporabite funkciji iz nalog a) in b). Izberite 5 značilnih testnih parov podatkov x in y in testirajte delovanje funkcij. Pri testiranju izpišite vrednosti podatkov x in n in vrednost, ki jo vrne funkcija produkt oz. potenca.



Slika 2 Vnos števil

V poročilo vaje poleg kode programa prekopirajte tudi testne podatke in dobljene rezultate.


**Naloga 3**

a) Napišite funkcijo, ki kot argument dobi celo število in podatek za lihost/sodost. Funkcija vrne vrednost števila brez lihih/sodih števk. Če število nima lihih/sodih števk, naj funkcija vrne 0.

Primer delovanja:

* če je število 430 in je drugi podatek 'sode', funkcija vrne 3;
* če je števil 531 in je drugi podatek 'sode', funkcija vrne 531;
* če je število 7421 in je drugi podatek 'sode', funkcija vrne 71;
* če je število 62 in je drugi podatek 'sode', funkcija vrne 0.

b) Ustvarite formo, na kateri uporabnik vpiše celo število, izbere lihost/sodost in nato s klikom na gumb Briši števke dobi izpisano število brez izbranih lihih/sodih števk (glej sliko 2). Če vpisani podatek ni celo število, ali če manjka, izpišite obvestilo: Vpišite celo število. Spletna stran z izpisom naj ima povezavo (link) Nazaj, ki omogoča vrnitev na spletno stran za vnos podatkov.



Slika 3 Vnos števila

*Programe prekopirajte pod navodila posamezne naloge. V glavo poročila zapišite ime, priimek, razred in datum. Poročilo oddajte v nabiralnik. Skrajnji rok za oddajo poročila v nabiralnik spletne učilnice je* ***takoj po izvedeni vaji****.*